ท้องด้านบนข้างซ้ายบริเวณใต้ซี่โครงมีอาการบวกออกมาเห็นได้ชัดเจน กดแล้วไม่เจ็บ ไม่แข็ง ไม่มีอาการเจ็บปวดใดๆ มีแน่นท้องเวลากินอิ่มบ้างเป็นบางครั้ง อยากทราบว่าเป็นอะไรๆได้บ้างคะ
สวัสดีค่ะ งาน,ท้องด้านซ้ายบริเวณใต้ซี่โครงที่บวมออกมา อาจเกิดจาก- กระเพาะอาหารที่ขยายตัว เช่น หลังการทานอาหารอิ่มใหม่ๆ กาดื่มน้ำมากไป มีแก๊สในกระเพาะอาหารมาก เป็นต้น- มีก้อนเนื้องอกของเนื้อเยื่อใต้ผิวหนัง แต่ก็จะคลำเป็นก้อนได้- มีก้อนเนื้องอกหรือมะเร็งที่กระเพาะอาหาร แต่ก็จะต้องมีอาการเจ็บ ปวด ทานอาหารได้น้อยลง เบื่ออาหาร มีน้ำหนักลด เป็นต้นดังนั้น หากไม่ได้มีอาการเจ็บ ปวด และคลำไม่ได้ก้อนอะไร ก็น่าจะเป็นกระเพาะอาหารที่ขยายตัวขึ้นจากสาเหตุต่างๆ โดยหากมีอาการแน่นท้องร่วมด้วย อาจเกิดจากมีแก๊สในกระเพาะอาหารมากได้ ดังนั้น ก็ควรเลือกทานอาหารที่ย่อยง่าย ไม่ทานอาหารปริมาณมากไป ไม่ทานรสจัด ไม่ทานอาหารที่มีไขมันสูง งดการดื่มชา กาแฟ น้ำอัดลม แอลกอฮอล์ เป็นต้น หากท้องมีอาการบวมมากขึ้น หรือมีอาการผิดปกติอื่นๆ ร่วม ก็ควรไปพบแพทย์เพื่อตรวจค่ะ